Elke individu se bydrae tel – Dirk Hermann | Maroela Media
Volgens dr. Dirk Hermann, bestuurshoof van die vakbond Solidariteit, het elke spreker in die aanbiedings by die beraad, wat op 5 Mei by die Voortrekkermonument aangebied is, hierop gefokus. "Elke persoon wat vandag se beraad bygewoon het, het bevestig dat hulle in Suid-Afrika is om te bly."
"Die elektrisiteitskrisis, aanvalle op standbeelde en xenofobiese aanvalle het die land tot op 'n mespunt gedryf en dit het ons as organisasie genoop om hierdie beraad aan te bied waar ons oplossings kan bespreek," het Hermann gesê.
Hermann het 20 riglyne gegee oor 'n toekoms waarin Afrikaners kan voel hulle kan in die land bly. Hy het onder meer voorgestel dat staatsafhanklikheid plek maak vir gemeenskapselfstandigheid en dat groot politieke idees plek maak vir klein dade.
"Die dae van groot politieke leiers is verby, maar die tyd van sterk gemeenskapsleiers het beslis aangebreek. Die Afrikaner se toekoms lê in sterk burgerlike instellings waardeur lewensruimte geskep kan word. Lewensruimte sluit in 'n plek waar 'n gemeenskap in sy volheid kan funksioneer," het Hermann gesê.
Hermann het beklemtoon dit beteken nie dat Afrikaners meer verdraagsaam teenoor nonsens moet wees nie. "Afrikaners gaan niks kry deur te bedel nie, ons moet beding. Ons kan met selfvertroue nee sê vir aanvalle op ons monumente en identiteit, op Afrikaans as onderrigtaal en vir nuwe rassisme, asook rassekwotas en 'n vrot regering."
Tog sê Hermann dit beteken ook Afrikaners het 'n verantwoordelikheid om ja te sê om hier te bly en 'n verskil te maak soos om aan 'n nuwe universiteit te help bou, om veiligheidstrukture te help skep en om Afrikaanse skole te beskerm en sterker te maak.
"Op 'n baie praktiese vlak beteken dit elke individu kan patrollies in gemeenskappe ry, Afrikaanse boeke en CD's koop, vra om in Afrikaans diens te ontvang, 'n Afrikaanse rolprent gaan kyk en betrokke raak by jou kerk en skool."
"As ons dus praat van 'n groot Afrikanerplan, is dit so klein soos dit wat ek en jy as individue kan doen. Elkeen moet doen wat hy of sy moet doen – nie as groot leiers nie maar gemeenskapsleiers, burgemeesters sonder kettings," het Hermann gesê.
"My eie voorgeslag is al hier vir 11 geslagte – ons as Afrikaners is hier van Afrika. Hendrik Biebouw het al in 1707 gesê: 'Ik ben een africaander.' Daar het Afrikaners al die rug op Europa gedraai met die gesig na Afrika – ons naam en taal is afgelei uit die woord Afrika. Ons het geen alternatief nie, ons moet eenvoudig hier bly."
Polisiehelikopter tydens landing beskadig
Ek wil net sê baie dankie vir dit wat julle vir ons julle mede blankes doen. Hou aan met dit wat jul mee besig is. Ons moenie van ons Vader vergeet nie, want sonder Hom is ons verlore. Sterkte
My kommentare word nie geplas nie hoekom?
Ek wil nie duiwelsadvokaat speel nie, maar is dit nie presies dieselfde raad wat sommige Jode aan mede-Jode in die Auchswitz konsentrasiekamp gegee is terwyl nog n groep Jode na die gaskamers toe gelei was nie? Daagliks is daar AL meer Afrikaners wat nooit die raad sal kan volg, of enige regte kan uitoefen nie, omdat hulle vermoor is, in 'n volksmoord, of 'n voorsetting van die pre-1994 terreuroorlog deur die ANC, en hul kamerade in terreur, vanuit die buurlande. Ons is steeds in 'n oorlog gewikkel, en meer Afrikaners sterf as voor 1994, en steeds wil ons die euforie… Lees meer »